
Lucrarea de față este bine venită. Ea se înscrie în 
lucrările de informare si educare sanogenetică a popula- 
tiei cu o temă majoră : cancerul corpului și colului ute- 
rin, boli a căror frecvenţă este de prim ordin între cele 
care primejduiesc sănătatea si viata femeii. 

Un dușman ce poate și trebuie învins, aceasta este 
modalitatea în care autoarea tratează in mod echilibrat 
în 8 capitole o informatie științifică de interes major 
pentru, orice femeie de vîrstă tînără sau înaintată. Am 
spune considerînd că spunem esentialul că o asemenea 
lucrare trebuie să fie parcursă, înţeleasă si luată ca ele- 
ment mobilizator în lupta pentru apărarea propriei sănă- 
tăti de toate femeile din tara noastră. 

Lucrarea are un conținut științific elevat, dar no- 
tiunile sînt clar explicate, asigurînd înţelegerea lor de 
către cititoarea căreia i se adresează. Limbajul științific, 
păstrarea terminologiei medicale, bogăţia datelor nu tre- 
buie să îndepărteze cititoarea, ci din contră să-i menţină 
interesul dindu-i garanția unei informaţii serioase, la ni- 
velul cunoştinţelor celor mai noi și exacte. Bibliograjia 
citată este bine aleasă, reușind ea însăși să sugereze ca- 
drul larg al problemelor cu privire la cauzele, preveni- 
rea si depistarea acestor cancere. 


Bine formulate, apar ori de cite ori sînt utile sfaturi 

folositoare, concrete, ustfel încât valoarea practică a lu- 
„crării nu este mai prejos decît cea științifică, informa- 
tivd. 

O recomand. cititoarelor din toate aceste motive, addu- 
gind, încă unul pe care nu-l consider lipsit de importan- 
ta: a fost scrisă tot de o femeie. Astfel, căldura faţă de 
semene si delicatetea cu care se dezbat aspectele corela 
tive dintre sexualitate si cancerul de col uterin scutesc 
cititoarea de un sentiment de jenă. 

În sfârşit, considerăm lucrarea ca o apariţie valo- 
roasă între cărţile de acest gen atît prin tematica pe care 
o abordează, cît și prin felul in care reușește să o înfă. 
tiseze si sperăm în utilitatea ei pentru fiecare dintre 
dumneavoastră. ei 


Dr. Ovidiu Popovici 
Sef sectie — Institutul 
Oncologic Bucuresti 

in general despre cauzele cancerelor 


Motto: 


„Contribuţia cea mai im- 
portanta lal xjeducerea bo- 
lilor nu au adus-o spitalele, 
tehnicile terapeutice, costisi- 
toare si sofisticate, sau noile 
tehnologii, ci mai curînd mă- 
surile de sănătate publică cu 
caracter preventiv“ 


Joseph Califano 
Organizator în sănătate publică 
din S.U.A. 


Cancerele diferitelor organe sînt unele dintre 
bolile care  seceră prematur viata unui număr 
imens de oameni. În prezent, în ţările cele mai dez- 
voltate din lume, una din 6 persoane decedează de can- 
cer, iar într-un viitor apropiat, fără măsuri de comba- 
tere, se prevede ca una din 4 persoane să moară de 
cancer. La noi în ţară tot al 7-8-ulea deces este cauzat 
de cancer, anual numărul celor care plătesc tribut bolii 
cu viata lor ridicîndu-se la 25 000 — 30.000. 


Această situaţie nu ne permite să ignorăm riscul pe 
care-l prezintă pentru fiecare dintre noi această necru- 
tatoare boală, nu în sensul de a ne simţi condamnați, 
ci în sensul de a o învinge. Evitarea cancerului prin må- 
suri profilactice adecvate este principala arma de 
luptă anticancer, nu numai motivat de faptul că posi- 
bilitdtile de tratament intirzie încă să fie încununate 
de succesul deplin, dar pentru că dezideratul „msi 
bine a preveni decît a trata“ stă la baza apărării sănă- 
tatii omului împotriva tuturor bolilor cunoscute. Firesc, 
pentru o boală nu în toate cazurile curabilă, cum este 
cancerul pînă la ora actuală, acest principiu este cu 
atît mai valabil. 

La ce se referă în general măsurile adecvate de 
prevenire a cancerului ? 

Aceste măsuri vizează în cea mai mare parte com- 
baterea factorilor care cauzează boala. Deşi în totali- 
tate acești factori nu sînt cunoscuţi, nu încape nici o 
îndoială că o'gamă largă de factori — chimici, fizici, 
virali — din mediu sînt cauze în producerea cancerului 
(de fapt este vorba de cancere, dar pentru simplificare 
se va folosi singularul), Argumentele care situează o 
mare parte a cauzelor cancerului în mediu sînt certe. 

La om cancerele cu cele mai diverse localizări, ca 
tegumentul, plămînii, stomacul, ficatul, vezica urina- 
ra, sîngele etc. au crescut ca frecvenţă în paralel cu inmul 
tirea în mediu a agenţilor nocivi cancerigeni sau ca extin- 
dere a anumitor obiceiuri. care favorizează introdu- 
cerea în organism a unor astfel de agenţi. În aceste ca- 
tegorii este vizată poluarea chimică si radioactivă a 
apei, solului, aerului, extinderea utilizării radiaţiilor 
ionizante şi a substanțelor. radioactive (in industrie, 
medicină), răspîndirea alcoolismului, tabagismului, a- 

buzul de. medicamente, contaminarea alimentelor 
dezechilibrele alimentare (fig. 1). 

BO FARÀ POTENTIAL PREVENTIV 
CU POTENTIAL PREVENTIV 


Fig. 1. — Contribuţia unor factori de mediu în producerea 
cancerului, 


Aceşti factori, fie că privesc colectivitatea in an- 
samblu (spre exemplu poluarea mediului), fie că pri- 
vese individul, (expunerea la noxe la locul de muncă, 
obiceiurile ca tabagismul, alcoolismul), au avut o evo- 
lutie ascendentă, de unde si cresterea în paralel a 
frecvenţei cancerelor. Comparindu-se rata mortalităţii 
prin cancer din zone geografice, în care aceşti factori 
lipsesc. sau sînt mai reduși (aşa-zisa rată naturală), cu 
cea din zone în care datorită dezvoltării ei ajung la 
cote ridicate, se constată în mod evident că în marea 

majoritate decesele prin cancer sînt mai frecvente in 
zonele dezvoltate, ceea ce s-ar explica prin influența 
factorilor de mediu aflaţi sub controlul omului (fig 2). 

Fig. 2. — Rata mortalităţii prin cancer (toate localizările), in 


anul 1977, in citeva tari. 


La noi în ţară creşterea în timp a frecvenţei dece- 
selor prin cancer este una dintre cele mai importante. 
În intervalul 1931-1980  mortalitatea prin cancer a 
crescut de la 40 la 131 decese la 100 000 locuitori. 

Desigur, in producerea cancerului intervin si fac- 
tori interni, de tipul predispozitiilor genetice, dar, asa 
cum se vede in fig. 1, boala este în bună parte conside- 
rată a fi produsă sub influența factorilor de mediu si 
in special a obiceiurilor. 

Rolul factorilor din mediul extern în producerea 
cancerului este confirmat si experimental la animale. 
Cu diferiţi agenţi cancerigeni de provenienţă exogenă 
a fost produsă boala la nivelul diferitelor organe. 

Cancerul include, în funcţie de localizarea sa, di- 
verşi agenţi cancerigeni din mediu, de obicei mai multi. 
Spre exemplu principalii dintre aceştia sînt în cazul : 


— cancerului brohopulmonar — fumatul, polua- 
rea aerului, radiaţiile ionizante ; 
— cancerului căilor digestive — alcoolul, fumatul, 


substanțele cancerigene vehiculate de alimente si apă, 
dezechilibrele alimentare, medicamentele etc. ; 


— cancerului. pielii — radiaţiile ultraviolete, ioni- 
zante, substanţele chimice ; 
— leucemiei — radiaţiile ionizante, tratamentele 


cu izotopi şi anumite medicamente ; 

— cancerului colului uterin — virusul herpetic ge- 
nital, tratamentele cu hormoni, lipsa igienei organelor 
genitale. 

În ansamblu, marea majoritate a factorilor canceri- 
geni din mediu este reprezentată de către cei chimici. 
Între 60 si 90%, dintre cancere au la bază astfel de fac- 
tori etiologici. Dar, aşa cum s-a văzut din enumerarea 
anterioară în cazul cancerelor citate, sînt unele in care 
rolul dominant revine factorilor fizici (radiaţiile ultra- 
violete şi ionizante) sau virali. 

Cancerul uterului, de care ne propunem să ne ocu- 
păm în broșura de faţă, are o etiologie complexă, în care 
intervine un număr mare de factori exogeni, între care 
cei virali sînt de prim ordin, dacă ne referim la locali- 
zarea cancerului la nivelul colului uterin, iar dacă ne 
referim la localizarea la nivelul corpului uterin, o mai 
mare importanţă o au factorii hormonali. 

De ce să acordăm atenţie specială 
cancerului uterin ? 


Ne-am propus să vă vorbim mai amănunțit despre ` 


cancerul uterului — în scopul prevenirii si depistării 
sale — deoarece constituie o problemă importantă pen- 
tru sănătatea femeii şi o cauză frecventă de deces. 


Fig. 3. — Primele 4 localizări ale 

cancerului (% din total cancere), 

în decesele prin cancer la femei în 
tara noastră, în anul 1978. 


În fig. 3 prezentăm decesele prin cancerele cele mai 
frecvente la femeie în tara noastră. Pe primul loc se 
situează cancerul uterului (socotind colul și corpul 
uterin împreună). i q 

Ponderea deceselor prin acest cancer in unele ţări este 
depăşită. de cea prin cancerul de sin, uneori și de cel 
gastric si intestinal, dar în altele această pondere este mai 


12 


iam ta 


rez ie lat enen 


sl cer 320 EEN 


gdp În 


= 


mare decit prin cancerul cu oricare alta localizare, si- 
tuatie specifica, asa cum s-a arătat in fig. 3, si ţării 
noastre. 

În incidenta’ cancerului uterin, actualmente în unele 
tari s-a remarcat o tendinţă de creştere, probabil da- 
torită nu numai unei mai bune depistări ci si ca ur- 
mare a unei creşteri reale sub influența unor factori 
cauzali puternici. Acesta este încă unul dintre motivele 
pentru care trebuie mărită vigilenta pentru prevenirea 
şi recunoașterea acestui cancer, cu atît mai mult, cu cît 
se mai remarcă apariția de cazuri noi nu numai la vir- 
ste mai înaintate — la care apare în general cancerul 
— ci chiar şi la vîrste mai timpurii, la femei tinere sau 
în plină maturitate. 

În sfîrşit, motivăm faptul că ne-am permis să vă re- 
ținem atenţia cu acest subiect — nu tocmai agreabil de 
parcurs sub multe aspecte — si prin convingerea că 
boala are mari posibilităţi de prevenire prin anumite 
reguli pe care le vom expune în continuare, după ce vă 
vom face să intelegeti bine mai întîi cauzele care o pro- 
duc. Retineti însăși că, depistat la timp, cancerul uterin 
este vindecabil într-o proporţie impresionant de mare, 
care ajunge pentru unele forme gsi stadii aproape la 
100%. 

Cancerul?, este o boală, care se caracterizează prin 
creșterea autonomă a unei mase de țesut neoformat, care 
invadează si distruge țesuturile normale din vecinătate 


\ y 
1 Incidenţă = frecvența cazurilor noi de o boală apărute 
într-un interval de timp (de obicei incidența se dă pe un an 
la 100 000 de locuitori). 

2 Cancer in limba latină înseamnă rac, cuvîntul fiind fo- 
losit pentru a semnifica caracterul invaziv al acestei boli (ter- 
menul de localizare referindu-se numai la punctul de pornire). 
In popor boala mai este cunoscută sub numele de rac. 

si da metastaze la distanţă. Cancerul localizat la uter 
îşi are punctul de plecare fie în mucoasa colului uterin, 
fie în cea a corpului uterului (endometru). 

În practică se delimitează cancerul la nivelul colu- 
lui de cel de la nivelul corpului uterin, deoarece, deşi 
este vorba de două porțiuni ale aceluiaşi organ, între 
ele există deosebiri. O deosebire importantă este aceea 
că epiteliul (porţiunea din mucoasă' din care pornește 
cel mai frecvent cancerul) este diferit. Prezentăm în a- 
cest sens doar următorul amănunt : în cazul învelișului 
colului, (exocolul) epiteliul este format ca si în cel al 
vaginului din celule plate, pavimentoase, iar în cel al 

Fig, 4. — A. Organele: genitale interne 


ale femeii. 

B. Detaliu care punctează continuarea 

epiteliului endocolului cu cel al uteru- 

lui si continuarea epiteliului  exoco- 
lului cu cel al vaginului. 


1 Mucoasa este formată în afară de epiteliu, din mem- 
brana bazală si stroma conjunctivala subiacentă. Ea mai con- 
fine vase sanguine si glande secretorii (mucipare). Pe lingă 
cancerele care pornesc din epiteliu, mai rar cancerele pot 
pleca din glande si foarte rar din stroma conjunctivala, 

captuselii colului (endocolul) si uterului, din celule 
cilindrice. Pentru a va orienta asupra diferentierii lo- 
calizării cancerului de uter la nivelul colului sau cor- 
pului uterului prezentăm în fig. 40 schemă cu amănunte 
anatomice. 

Cancerul colului se descrie diferit de cel al corpului 
uterin deoarece aşa cum vom arăta pe parcurs cauzele 
care produc boala la un nivel sau altul sînt diferite. De 
asemenea evoluţia şi prognosticul ei diferă. 

În prezent, în unele tari, cele mai multe decese se 
produc prin cancerul de corp uterin, iar în altele prin 
cele de col (fig. 5.). 

Fig. 5. — Mortalitatea specifica prin 
cancerul uterin (corp sau col). 
Este o situaţie nouă faţă de trecut cînd localizarea 
era net preferentiala la nivelul colului uterin. 
Azi depistarea precoce si tratarea corespunzătoare au 
scăzut mult frecvenţa deceselor prin cancer de col ute- 

rin, iar in unele ţări a scăzut realmente si incidenţa sa 
(aparitia de cazuri noi). lată un exemplu din Finlanda în 
fig. 6. 

Fig. 6. — Exemplu de evoluția 

frecvenței îmbolnăvirilor prin 

cancerul corpului si colului uterin 
în Finlanda. 


Aceste amănunte privind răspîndirea bolii le-am pre- 
zentat doar cu caracter informativ general, urmînd să 
insistăm mai mult în continuare asupra modului cum se 
formează cancerul la nivelul colului uterin si corpului 
uterin, care sînt factorii care favorizează apariția lui 
la aceste niveluri, cum pot fi îndepărtați sau diminuati, 
si, în sfîrşit, cum poate fi depistată boala pentru a fi tra- 
tată la timp. 

Cum se ajunge la imbolnăvirea prin cancerul 
de col uterin ? 


Am arătat că localizarea cancerului la nivelul colu- 
lui uterin este frecventă. Aproape 1/3 din cancerele geni- 
tale la femei au ca sediu colul uterin ceea ce se ex- 
plică într-o carecare măsură prin faptul că această par- 
te a uterului este expusă traumatismului, infectiilor, 
iritantilor chimici — factori consideraţi ca importanţi 
în producerea cancerului în general si deci si a celui cu 
această localizare. Trebuie însă luați în consideraţie 
neapărat si alti factori, cum ar fi cei de tip hormonal 
care explică frecvența maximă a bolii în perioadele pre- 
și postmenopauză, între 40 si 60 de ani (fig. 7). La aceste 
virste se produe mari schimbări hormonale, adevărate 
„Jurtuni hormonale“ cum le numesc unii autori, care 
favorizează boala. 

De asemenea, în producerea bolii mai intervin fac- 
torii metabolici si predispoziția genetică, acest ultim 
fapt explicînd de ce la aceeași expunere la factorii de 
rise din mediu unele persoane fac boala iar altele nu, 
ca si caracterul ei mai frecvent în unele familii. De o 
bicei acești factori acţionează nu izolat ci asociaţi, doi ` 
sau mai multi. 

Să insităm asupra modului cum acţionează princi- 
palii factori ai cancerului de col uterin. 

Infectiile genitale (cu virusuri, paraziți ca tricomonas 
vaginalis, candida albicans sau cu microbi ca haemophi- 
lus vaginalis, bacillus coli, stafilococul patogen etc.), 
traumatismele (cauzate de anomalii ale actului sexual, 
corpuri străine intravaginale introduse pentru obținerea 
avortului, nașteri neasistate sau rău asistate), contactul 
colului cu substanţe chimice (prin utilizarea celor mai 
diferite pilule sau spălături vaginale în scop anticoncep 

Fig. 7. — Distribuţia pe vîrste a cancerului colului uterin. 

tional sau abortiv) sint factori frecventi care pot produce 
alterări la nivelul epiteliului colului, manifestate adesea 
prin cervicite * şi eroziuni (apariţia leucoreei, sîngerări- 
lor minime la contactul sexual sau irigatiilor vaginale, 
eventual dureri locale), La nivelul zonelor de epiteliu 
cervical ce au suferit influenţele unor asemenea factori, 
apar procese de reparaţie ce pot duce la displazii, adică 
la atipii sau anomalii în epiteliu, care, asa cum se exem- 
plifică în fig. 8, are o structură caracteristică atît în pri- 

| 

* cervix = col, cervicită — inflamatia colului. 

vinta formei celulelor cit şi a dispozitiei lor în straturi 
(fig. 8). 


Fig. 8. — A — Schemă privind dispo- 

ziţia normală în straturi a celulelor 

în structura epiteliului exocolului. B— 

Detaliu cu referire la aspectul normal 
al celulelor din diferite straturi. 


Procesele de reparare a leziunilor la nivelul colu- 
lui sînt de regulă mai accentuate decît se produc în mod 
curent în cazul unor leziuni din categorii asemănătoare 
dar cu altă localizare, motiv pentru care ppt constitui 
frecvent punctul de plecare al modificărilor de tip dis- 
plazic. Aceste modificări sînt considerate stări precan- 
ceroase deoarece pot evolua spre malignizare. Modifi- 
cările ce caracterizează displaziile cervicale sînt foarte 
variate și de grade diferite. În mod schematic un tablou 
de ansamblu ar fi acesta : metaplazii celulare, în sen- 
sul înlocuirii epiteliului pavimentos cu cel cilindric si 
invers, anomalii în maturatia celulelor, unele fiind hi- 

permature tar altele imature, modificări in interiorul 
celulei privind raportul dintre nucleu si protoplasma, 
schimbări. în dispoziţia celulelor, cu modificări în stra- 
tificarea lor normală, apariţia unor straturi noi de celu- 
le, tendinţe mitotice (de înmulţire) a unor celule si res- 
pectiv înclinaţie spre proliferare. Am insistat în descrie- 
rea acestor anomalii la nivelul epiteliului colului uterin 
deoarece pe ele se bazează unul din examenele importante 
în depistarea stărilor locale precanceroase, adică a acelor 
modificări ce pot evolua spre cancer (fig. 9). 


Pol ` 


liul colului uterin. A — atrofie; B — eroziune ; C — metapla- 
zie; D —— displazie superficială ; E — displazie profundă ; F — 
cancer incipient (neinvaziv). 


O cauză posibilă a displaziilor la nivelul colului ute- 


rin — si încă una foarte importantă — sînt si fac- 
torii hormeonali. 

La femeile aflate in perioadele cu schimbări hormo- 
nale puternice ca sarcina, menopauza, sau la cele cu 
hiperfoliculinemie sau care folosesc din dijerite motive 
tratamente cu hormoni de tipul foliculinei, pot apărea 
pe baza diferitelor mecanisme, anomalii in structura 
epiteliului la nivelul colului. Spre exemplu secreția 
exagerată de foliculina duce la creşterea în volum a 
mucoasei endocolului, cu extensia ei în afară la nivelul 
orificiului din vagin, si expune la formarea de leziuni, 
ceea ce poate să explice rolul hormonilor în apariţia 
displaziilor. 

O cauză posibilă a displaziilor la nivelul colului u- 
terin este si scăderea acidității vaginale normale ceea 
ce cauzează macerarea lentă a epiteliului pavimentos al 
exocolului. 

În producerea displaziilor sînt incriminati cu o pon- 
dere mai redusă factori metabolici de ordin general st 
chiar diversi stimuli nervoși, inclusiv stress-ul psihic 
În concluzie, factorii sînt multipli si, asa cum s-a sub- 
liniat de la început, ei coexistă si se intrică. 

Fig. 10. — Factori care contribuie la formarea displaziilor la 
nivelul colului uterin, 


Cele mai multe displazii sînt simple, referindu-se la 
modificări apărute mai mult in structura celulelor, in 
timp ce „arhitectura“ lor (dispunerea în straturi) este 
în general păstrată. Unele sînt însă displazit agravate, 
în care abaterile de la normal ale epiteliului sînt mai 
accentuate, referindu-se la modificări atît în structura, 

cit si in „arhitectura“ celulară. În special aceste displa- 
zii, adică cele agravate, prezintă riscul de trecere spre 
un cancer. 

Așa cum se exprima un mare specialist, „cancerul 
nu reprezintă o dramă într-un act, ci este precedat cu 
mult înainte de un prolog — precancerul“. Practic, pen- 
tru cancerul de col uterin  displaziile sin! acest prolog. 
Cititoarea nu trebuie să se impacienteze, deoarece terme- 
nul de precancer, termen introdus în medicină pentru pri- 
ma dată de savantul român Victor Babeş în anul 1886, 
nu include neapărat transformarea în cancer, ci doar o 
posibilitate a modului cum poate evolua o leziune. A- 
ceastă concepţie obligă însă o dată în plus la tratamentul 
unor leziuni sau stări patologice care pot duce la displazie 
si urmărirea ulterioară a stării colului. Sub acest aspect, 
toate afecțiunile de la nivelul colului, ca cervicitele, 
eroziunile de col, rupturile de col din timpul naşterii 
sia chiuretajelor, polipii de col se cer tratate corect și 
urmărite înclusiv după tratament. Ne permitem aici o 
paranteză pentru a sublinia că tratamentul se face nu- 
mai la indicatia medicului specialist, iar pentru depis- 
tarea acestor boli, din cauză că adeseori sint foarte să- 
race în simptome sau chiar asimptomatice, orice femeie 
este bine să facă periodic un control la medicul gine- 
colog. 

Revenind la displazii subliniem că ele sînt frec- 
vente, unii medici cu experiență indelungata raportind 
că le-au găsit la circa 5% dintre femeile supuse unor 
controale medicale si chiar la cele de vîrstă tinără, in- 
cepînd cu decada a treia a vieţii. Ele pot avea un ca- 
racter reversibil sau staționar. Uneori însă reapar si se 
agravează sau progresează direct, fără să mai dispară 
ajungînd la un cancer intraepitelial sau preinvaziv. 
Este stadiul 0 al cancerului de col, cind, prin depis- 

tare (vezi capitolul care tratează aceste probleme) se 
poate trata cu succes total (fig. 11). 


DISPLAZIE SIMPLĂ —DISPLAZIE AGRAVATA — CANCER 


Fig. 11. 
— Stadiile de trecere de la displazie la cancerul colului 
uterin. 


Proporția transformării displaziilor cervicale (indi- 
ferent de grad) în cancer de col uterin este apreciată 
între 3,10/ si 5,8%. Displaziile agravate dau un pro- 
cent de cancerizare mai ridicat, dar legătura dintre 
riscul cancerizarii şi gradul displaziei nu este o re- 
gulă ; respectiv, si displaziile simple se pot canceri- 
za. 

Displaziile sînt dec: considerate în mod motivat ca 
leziuni cu potential cancerigen. Legătura lor cu can- 
cerul a fost făcută pe baza faptului că 899/, din car- 
cinoamele intraepiteliale prezintă si leziuni displazice. 
Transformarea displaziilor în cancer este un proces 
lent, care durează ani de zile. 

Atit formarea acestor leziuni, cît si transformarea 
lor în cancer poate fi prevenită. Cel mai eficient mod 
de prevenire este de a acționa asupra factorilor care 
produc aceste leziuni, cu atît mai mult cu cît există 
forme de cancer al colului, ce-i drept foarte rare, în 
care înainte de boală straturile epiteliale ale mucoa- 
sei rămîn normale, iar depistarea precoce a canceru- 
lui pe baza modificărilor precanceroase este practic 
aproape imposibila. 


Viaţa sexuală si cancerul colului uterin 
Sfaturi asupra prevenirii bolii 
iixistă nenumărate argumente care pledează pentru 
legătura dintre viata sexuală si cancerul colului u- 

terin. Unele sint observatii dintre cele mai vechi, ca 
spre exemplu cele cu referire la absenta (sau aproape 
absenţa) cancerului colului la virgine si abstinente, 
iar altele — cercetări mai recente — care se axează 
pe emanciparea sexuală a femeii si creşterea para- 
lela a frecvenţei bolii. 

Prezentind sistematic lucrările la nivelul cunostin- 
telor actuale, vom arăta că viata sexuală este impli- 
cata în producerea cancerului colului uterin sub mai 
multe aspecte. 

I. Igiena deficitară a organelor genitale si a vie- 
tii sexuale este unul dintre aspectele cele mai frec- 
vente luate în consideraţie. Cancerul colului uterin 
apare incomparabil mai frecvent la femeile lipsite de 
igiena organelor genitale, care au contacte sexuale 
dezordonate sau excesive, în condiții de promiscuita- 
te, cu schimbarea frecventă a partenerului sau cu un 
partener care schimbă frecvent femeile cu care are 
contacte sexuale. 

Este vorba de femeile expuse așa-zisei poluări se- 
zuale, termen care s-a creat prin analogie cu poluarea 
chimică, fizică sau bacteriologică a apei, aerului, so- 
lului. 

Ca un indicator al poluării sexuale se pot consi- 
dera infecțiile genitale, ca leucoreea, trichomoniaza. 
vaginala si, bineinteles, bolile venerice. i 

Modul în care se explică corelatia dintre poluarea 
sexuală și cancerul de col uterin este axat în special 
pe posibilitatea transmiterii prin contact sexual, în 
condiţii de igienă genitală precară, a unui agent can- 
cerigen sau cocancerigen (care favorizează acțiunea 
celui cancerigen). 

Unii specialiști consideră că aceştia ar fi de natură 
chimică (anumiţi componenți din secrețiile organului 

genital masculin) dar în prezent este suspectată din 
ce în ce mai mult natura lor virală. Respectiv, sînt 
incriminate virusurile și mai ales virusul herpes sim- 
Der hominis tip II*, pe scurt V.S.H II sau mai ex- 
plicit spus virusul herpetice genital. Ceea ce a dus la 
presupunerea ca lacest virus este o cauză frecventă 
a bolii este faptul că la bolnavele cu cancer uterin 
infecția herpetică este prezentă in aproximativ 95/9 
din cazuri. Frecvența; infecțiilor herpetice este pa- 
ralelă cu poluarea sexuală. Femeia cu viaţă sexuală 
agitată care acceptă parteneri sexuali multipli sau 
un partener care are relaţii sexuale cu mai multe fe- 
mei, nu respectă anumite reguli de igienă genitală, 
se expune transmiterii acestui virus. Virusul iniţiază 
în mucoasa colului uterin leziuni de tip displazic care 
sînt stări precanceroase. Aceste leziuni mult timp 
Stationeaza sau chiar involuează în anumite condiţii 
favorabile, cum ar fi dispariţia infecției herpetice (in- 
fectia cu VHS-II). La un moment dat, dacă apar con- 
ditii favorabile, ca spre exemplu o nouă infecţie vi- 
rotică, iritatie cu substanţe chimice, traumatisme” lo- 
cale, dezechilibrări hormonale în organism, fostele 
leziuni pot să evolueze favorizind apariţia bolii. Dacă 
prima infectie herpetică se contractă la primele con- 
tacte sexuale ale tinerei, riscul de cancer al colului 
uterin este mai mare deoarece mucoasa colului uterin 
este imatură şi ca atare mai sensibilă, în sensul pro- 
ducerii leziunilor care pot evolua spre cancer. 


Această teorie a rolului virusului herpetic genital 
ca factor major posibil al producerii cancerului de col 
uterin si al transmiterii virusului de la bărbat la par- 


* Virusul herpex simplex I este forma orală care dă her- 
pesul buzelor. 

tenera sexuală, in special in condiții ce au a 
arate în termenul de mai sus, definit Se EE 
xuală, este astăzi aproape unanim SCH n ij SE 
cinta cancerul colului uterin este considera Me SE 
lă venerică sau dincategoria bolilor Si pd ae 
boli ce tin de climatul moral, de obiceiuri e sex Se 
Dealtfel boala are o frecvență maxima in SE 
oraşe de pe glob rău Tomate pentru viaţa de IER e zi 
venta mare a bolilor venerice, practicarea p T 
de către femei exploatate si sub EE orma. 
Rugăm deci a se refine că viața imorală EE 
tul sexual are printre multe alte repercusiuni SCH 
unei boli foarte grave cum este cancerul de co 
uterin. i 
Cîteva reguli de igienă a organelor „genitale dit 
de asemenea necesar a fi reținute întrucît există ate 
care duc la concluzia că neglijarea lor constituie una 
dintre cauzele care se insumeaza_ celorlalte în pron 
ducerea cancerului de col uterin. In acest sens, atr Ce 
gem atentia asupra necesitatii toaletet intime Ei ala Să 
Toaleta organelor genitale trebuie respectată şi 
de către bărbat. Neîndepărtarea prin spălare a smeg- 
mei a fost si mai este inca considerată ca una din 
cauzele producerii cancerului colului uterin la See 
(prin transmiterea unui agent carcinogen prin smegma 
în timpul contactului sexual) si chiar a celui penian 
a bărbat. ; 
S Deci. şi din aceste motive, ca Si din faptul că, de 
regulă, lipsa de igienă este cauza unei game largi de 
acuze neplăcute (prurit, durere, scurgere) și îmbolnăviri 
de natură inflamatorie, igiena organelor genitale se 
impune nu numai ca o regulă de bun simţ şi civilizaţie, 
ci şi de sănătate. 

Importanta igienei intime in cancerul de col este 
deosebit de mare. In acest sens pledează faptul că scă- 
derea frecvenţei bolii în tari ca S.U.A., Canada, Elveţia, 
Norvegia a avut loc în paralel cu ridicarea standardului 
de igienă personală a populaţiei. 

Cu privire la poluarea sexuală ca factor de rise can- 
cerigen pentru col ne rezumăm la aceste sublinieri, con- 
siderînd că alte indicaţii de comportament moral nu 
este cazul să mai fie subliniate, deoarece nu sînt defici- 
tare în tara noastră în societatea actuală. 


II. Viaţa sexuală in sine, sub diverse laturi în care 
se pot produce excese (care de fapt sînt oarecum tot 
abateri de la normal) poate fi şi ea un factor favorizant 
al cancerului colului uterin şi pe aceste aspecte se in- 
sistă în continuare mai concret, cu mai multe sfaturi 
pentru fetele și femeile noastre. 


Inceputul precoce al vieţii sexuale este constatat de 
medici ca unul din factorii frecvenți in viata femeilor 
care fac cancer la nivelul colului uterin. Cercetările re- 
feritoare la acest aspect au evidenţiat că femeile care 
și-au început viata sexuală înainte de 20 de ani sînt de 
1,7 ori mai frecvente printre bolnavele de cancer de 
col decît la celelalte femei. Luindu-se ca limită pentru 
comparaţie începerea vieţii sexuale sub 17 ani, acest ra- 
port ajunge la 2 si peste 2 (deci boala apare cu o 
frecvență mai mare în cazul începerii vieţii sexuale 
atit de devreme). 

Virsta prea tînără la căsătorie (sub 16—18 ani) este 
de asemenea un factor care influenţează evident creste- 
rea frecvenţei cancerului uterin. Căsătoria devreme in- 
clude pe lîngă debut sexual precoce și contacte sexuale 
cu regularitate, numeroase, ceea ce pot constitui împre- 
ună un factor mai traumatic pentru mucoasa colului u- 
terin decît contactele sexuale răzlețe pe care le au de 

obicei tinerii necăsătoriți. Desi pe baza acestui conside- 
rent ar apărea că un rise mai mare pentru cancerul co- 
lului uterin îl prezintă căsătoria la vîrste prea timpurii 
decît viata sexuală precoce în afara căsătoriei, n rea- 
litate situația este adesea inversă. Aceasta deoarece 
viata sexuală liberă adaugă si condiţii mai putin adec- 
vate de igiend sexuală, fără să mai vorbim de schimba- 
rea posibilă a partenerului, factor care asa cum s-a ară 
tat anterior au un mare rol în declanșarea bolii. 

Important este a se reţine că ambii acești factori — 
viata sexuală precoce premaritală sau căsătoria la vîrste 
timpurii — reprezintă cert un risc în cancerul colului 
uterin boala survenind de regulă nu imediat (la femeia 
foarte tînără, deşi există şi astfel de situaţii) ci mai 
târziu, după un număr de ani. 

Măsurile trebuie însă luate la vârste foarte tinere 
şi cu privire la acest aspect ele înseamnă amînarea pe cît 
posibil a relațiilor sexuale la o vârstă la care matura- 
rea organelor genitale, inclusiv a colului uterin este 
suficientă încît în condiţii normale să nu poată fi vorba 
de efectul traumatic al actului sexual. 

Nu este aici locul să intrăm în toate amănuntele cu 
privire la implicaţiile începerii vieţii sexuale, dar tre- 
huie să atragem atenţia totuși că începerea vieţii sexu- 
ale este și un act de responsabilitate socială. Sarcina 
şi copiii — consecinţe ale actului sexual — este bine să 
vină la o anumită vîrstă si, natural, în cadrul familiei, 
la care soţii şi-au creat singuri, si nu prin părinți, o 
bază materială. De regulă, aceasta înseamnă vîrsta de 
cel putin 20—22 de ani a celor doi care compun cuplul 
conjugal. În perioada adolescenţei însă. deja atracţia 
sexuală isi face apariţia si azi foarte multe fete consi- 
derind că epoca în care trăim le dă dreptul la emanci- 

. parea sexuală, își încep viata sexuală premarital, foarte 


devreme, la 15—16 ani sau în orice caz înainte de a 
împlini vîrsta de 18—20 de ani 

Nu numai din motive așa-zise de emancipare, oi şi 
din prejudecata că temporizarea actului sexual, res- 
pectiv lipsa de răspuns la primele impulsuri sexuale ar 
fi dăunătoare, împing fetele spre acest debut sexual 
precoce. Or, abstinenta sexuală pind la vîrsta maturizării 
necesare, așa cum arată cercetările de sexologie cele 
mai noi, este nu numai nedăunătoare dar si favorabilă 
dezvoltării, psihofizice, frumuseții si sănătăţii tinerei fete. 
Dăunătoare este numai preocuparea obsedanta pentru 
actul. sexual la vârsta la care energiile și preocupările 
trebuie îndreptate spre alte țeluri, ca însuşirea unor 
variate cunoștințe teoretice și practice pentru cultura 
generală şi viitoarea profesie, formarea unor deprinderi 
sportive, artistice, de comportament sanogenetie ete, 

Cit priveşte posibila motivare a începerii timpurii 
a vieţii sexuale ca dovadă de grijă, sacrificiul pentru 
băiatul iubit, este bine să se aibă în vedere faptul că 
sentimentul de dragoste este reciproc cînd duce la ace- 
eaşi atitudine din partea ambilor tineri. Și de fapt nu 
există nici un motiv ca fata să se justifice astfel, în- 
trucit nici la băiat abstinenta sexuală temporară nu este 
dăunătoare. 

Nu vrem să părem moralisti, dar începerea vieții 
sexuale, ca şi modul în care se continuă, constituie acte 
de mare responsabilitate socială si personală și deci 
acte care trebuie bine judecate. 

Cit priveşte relaţia dintre cancerul colului uterin 
şi alti factori ce tin de actul sexual, considerăm ca 
cele ce urmează a fi expuse vă vor fi de asemenea utile. 

Relaţiile sexuale abuzive, mult prea frecvente sînt 
implicate si ele între c= zele posibile ale cancerului 

colului uterin. În lumina celor spuse anterior cuprivire 
la modul cum se formează cancerulde col uterin se poate 
înțelege uşor rolul acestui factor. În ce măsură inter- 
vine însă este greu de stabilit, dar este un factor care 
nu trebuie neglijat. 

Desigur că, prin sublinierea lui, nu vrem nici pe de 
parte să îndemnăm pe cineva să devină partizanul unei 
idei cu totul aberante, după care actul sexual ar fi 
necesar numai în scopul procreatiei. Este un fapt incon- 
testabil că o viaţă sănătoasă înseamnă si o viaţă sexuală 
începută la timp şi continuată normal, însă dorim să 
atragem atenția asupra riscului abuzurilor. 

Căsătoriile multiple, legăturile extraconjugale, in- 
terpretarea si printr-o viata sexuală mai bogata, ca 
Și prin instabilitatile hormonale pe care le pot declanșa, 
sînt si ele conditii ce se înscriu. cafactori favorizanti ai 
apariției cancerului colului uterin. La femeile cu can- 
cer de col în viata lor s-au succedat asemenea eveni- 
mente de 1,7—1,8 ori mai frecvent decît la grupurile 
martor, adică la cele fără o astfel de boală. 


Și, pentru că tot ne-am permis să dăm sfaturi pri- 
vind legăturile dintre sexe, ne-am permite in conti- 
nuare să introducem la acest aspect încă unul. Dragi 
tinere, ginditi-va bine înainte de a vă alege partenerul 
de viaţă — conform normelor noastre sociale, soţul — 
deoarece despărțirile, divorturile, rezolvarea vieţii in- 
time în afara căsătoriei, aduc pe lingă nenumărate pre- 
judicii de ordin moral si social, si implicaţii greu de 
bănuit asupra sănătăţii. lată, una posibilă este si can- 
cerul colului uterin. Poate pare exagerat a face un în- 
demn la stabilitatea matrimonială si pe acest criteriu, 
dar el este unul dintre cele mai serioase. 

Ill. Sarcinile şi nasterile prea numeroase sînt, în 
sfirsit, constatate ca a fi m factor ce se corelează de 

asemenea cu apariția mai frecventă a cancerului colului 
uterin. 

Subliniem că nimeni nu trebuie să se gîndească la 
legătura dintre cancerul colului si sarcinile si nasterile 
normale, fireşti ca număr și evoluţie. Sînt incriminate 
numai sarcinile prea numeroase, dintre care prima la 
vârstă cu totul timpurie, intrucit cauzează dezechili- 
brări hormonale importante. De asemenea nasterile ne- 
asistate sau rău asistate medical care duc la ruptură 
de col cu cicatrizare vicioasă, mai ales dacă aceasta nu 
este corectată ulterior Chirurgical, sînt o cauză a aces- 
tui cancer. În acest caz apar displazii care netratate 
pot evolua în prezența anumitor condiţii favorabile 
(ce au fost anterior arătate) spre malignizare. Sperăm 
că s-a reţinut că cele spuse aici nu trebuie să vă ducă, 
dragi cititoare, la frica de sarcină din cauza cancero- 
fobiei. În fond s-ar putea aduce pe această temă un 
puternic contraargument : lipsa nașterilor favorizează 
cancerul cu localizare la nivelul corpului uterin si can- 
eerul de sin. Considerăm însă important să precizăm 
că in mod normal sarcina si nașterea nu constituie nici 
un fel de factor favorizant pentru apariţia cancerului 
sau de afectare a sănătăţii femeii in general. Din contra, 
ele desăvîrşese organismul, femeii, îl echilibrează endo- 
crin, conferindu-i frumuseţe, împlinire. si satisfacerea 
celei mai nobile misiuni a sa: misiunea de a fi mamă. 

S-a dezbătut acest aspect, al legăturii dintre sarcină 
şi cancerul colului uterin, numai pentru a atrage aten- 
tia asupra necesităţii de urmărire a gravidei de către 
medic, a acordării unei asistente medicale corespunzd- 
toare la naștere si a tratării eventualelor complicaţii de 
tipul rupturii de col uterin. 

Folosirea frecventă a unor metode anticonceptionale 
locale (spălături vaginale sau ovule vaginale cu subs- 

tante care împiedică spermatozoidul de a ajunge la fe- 
cundarea ovulului) pare sa aibă si ea un ‘rol in produ- 
cerea cancerului colului. S-a spus că pare, întrucît pro- 
cedeele respective se utilizează în cazul unei vieţi se- 
xuale mai bogate, mai agitate si ca atare se intrică cu 
acest factor fiind greu de făcut o separare. În orice caz, 
așa cum s-a arătat în partea ce a tratat în mod special 


despre cauzele si formarea cancerului colului, acțiunea ` 


multor substanţe (mai ales a celor care nu au fost in- 
dicate de medici ci folosite lasfatul oricui) este perfect 
explicabilă ca modalitate de a favoriza boala. Aceasta 
susține veridicitatea unor corelaţii statistice dintre frec- 
venta cancerului colului cu numărul si durata spălături- 
lor vaginale cu substanţe neadecvate. Dealtfel, la animale 
badijonarea colului uterin cu astfel de substanţe a dus 
la apariţia cancerului la acest nivel, ceea ce indică 
alături de argumentele de mai sus evitarea acestui pro- 
cedeu contraceptiv în afara consultării medicului. 

Cît priveşte acţiunea cancerigenă la nivelul colului 
uterin a unor anticonceptionale orale (luate pe cale 
bucală) bazate pe substanţe hormonale, sau a unor tra- 
tamente cu hormoni se vor da relaţii într-un capitol 
aparte, care dezvoltă cancerigenitatea Jor atît pentru 
col, cît şi pentru corpul uterului. 

Aici subliniem numai că deja în 1938, un cercetă- 
tor, Gardner produce experimental, pe baza adminis- 
trării de hormoni (de tipul foliculinii), cancerul colului 
uterin la soricioaice, animale la care spontan acest can- 
cer nu apare niciodată. Folosirea masivă actuală de 


către femei a acestor substanţe reamintește din plin 


acest vechi experiment. 

În sfârşit, încheiem, subliniind că s-au spus princi- 
palele lucruri care privesc fiecare femeie în legătură 
cu cancerul colului uterin şi viaţa sexuală, în scopul 

de a se da o imagine de ansambluʻasupra modului cum 
se poate evita această boală. Desigur, nu prin atitudini 
exagerate, de refuzare a vieții sexuale normale, ceea ce 
are alte riscuri asupra sănătății, ci de practicare a unei 


vieți sexuale în condiții de igienă, climat moral optin 


în mod echilibrat si responsabil. 


Raportul dintre depistarea cancerului de col 


si vindecare. Cum se realizează 
depistarea precoce ? 


De la bun început dorim să se reţină că, depistat 
precoce, cancerul colului uterin este vindecabil prin 
tratament corect în totalitate, adică în 1000/, din cazuri. 

Depistarea precoce înseamnă însă surprinderea can- 
cerului în stadiul 0, respectiv înainte ca el să-și mani- 
feste caracteristica principală : invazia în țesuturile în- 
vecinate sau la distanţă. Acesta este stadiul de cancer 
preinvaziv, sau cancer născând. Medicii, îi mai spun 
cancer in situ* sau cancer preclinic. Corect este sa i 
se mai spună, si de fapt i se si spune şi asa — epiteliom 
intraepitelial, in scopul de a se sublinia ca modifică- 
rile celulare de tip canceros sînt localizate numai la 
nivelul celulelor. epiteliale — fără să depăşească mem- 
brana bazală care le separă de stroma, de țesutul con- 
junctiv subiacent. Membrana bazală împiedică mult timp 
invazia cancerului jucind rolul unei bariere de apărare. 

Depistarea cancerului în următoarele stadii de evo- 
Jupe — stadiile de cancer invaziv: — scad, şansele de 


* in situ = pe loc, localizată (de la termenul latin situs == 
localizare). i 

vindecare, după cum invazia este mai mult sau mai 
putin pronunţată (fig. 12). 


/nvodareg 


/avadareg ÅT OVOP 


Zo trompe S/ulep 


lavadoreg 
ZA vagin 


Fig. 12, — Cancerul colului cu invadare in ce- 

lelalte organe genitale interne (comparati cu 

fig. 4 care reprezintă organele genitale interne 
normale), 


Astfel, în stadiul I, in care s-a produs invazia din- 
colo de membrana bazală pe care se sprijină celulele 
epiteliale dar cancerul nu a depășit colul uterin, șansa 
de vindecare este în medie de 90—950/. Ea scade la 
70—800%/, dacă cancerul a trecut în stadiul II, adică a 
depășit colul uterin, dar nu a ajuns la peretele pelvian, 
si la 25—35% în stadiul III, cînd cancerul s-a extins si 
la peretele pelvian. În stadiul IV, stadiul în care can- 
cerul s-a extins în afara pelvisului sau a cuprins vezica, 
rectul, șansele de tratament sînt si mai mici, iar vin- 
decarea aproape de zero (fig. 13). 

Depistarea cit mai precoce a cancerului colului ute- 
rin este un deziderat major pentru lupta împotriva 
acestei boli care seceră încă viata unui număr neper- 
mis de mare de femei ; cu atît mai mult, cu cit diag- 

Fig. 13. — Ponderea vindecărilor cance- 


rului colului uterin, în funcție de stadiul 
descoperirii şi tratamentului. 


nosticarea la timp a cancerului colului uterin este uşor 
de realizat, cu o condiție însă si anume aceea ca femeia 
să se prezinte periodic, cu regularitate, pentru con- 
troale în acest sens. 

Din pudoare rău înțeleasă, din teamă, din lipsa de 
încredere în posibilităţile de diagnosticare a bolii — 
fapt care are la bază lipsa unor cunoştinţe minime asu- 
pra riscurilor pentru sănătate si a progreselor medicale 
în subjugarea celor mai necruțătoare boli— multe femei 
evita, amină aceste controale pina ce boala și-a facut 
apariţia prin anumite semne supărătoare si atunci de 
multe ori este prea târziu. 

De asemenea mai trebuie luat în consideraţie faptul 
că tratamentul este mai complicat şi mai greu de su- 
portat în fazele avansate ale bolii. 

În mod obişnuit cancerul colului uterin ca si multe 
din stările care îl preced sînt asimptomatice sau cu 
simptome minore. Cel mult apare o scurgere vaginală, 
sîngerări spontane sau la traumatisme prin act sexual, 

irigaţii etc. Cînd apare si durerea înseamnă că tumoa- 
rea a depășit colul (stadiul II — III) deoarece colul cu 
leziuni nu este sensibil (în sensul de a-şi manifesta su- 
ferinta prin durere). 

Boala poate fi însă depistată mult mai devreme, 
în stadii utile pentru tratament, graţie unor mijloace de 
depistare activă care sînt bine puse la punct. Enume- 
răm pentru dumneavoastră mijloacele respective, pen- 
tru a va da încredere în ele si a apela periodic la con- 
troale. 

1) Pentru o primă identificare a cazurilor care ar 
putea ridica suspiciuni se utilizează metoda examenelor 
citologice, care se bazează pe recoltarea și examinarea 
unor trotiuri * din secreția vaginală, din mucoasa ra- 
claté sau din secreția aspirată din endocol. Este metoda 
cunoscută sub numele de Papanicolaou, după medicul 
care a pus-o la punct. Este o datorie si o mindrie pen- 
tru noi să stim că această metodă a fost anunțată in 
anul 1928 ca o descoperire personală de către medicul 
român A. Babeş. La scurt timp la New York, G. Papa- 
nicolaou anunţă si el metoda care rămîne în practică 
cu numele său, justificat nu propriu-zis de prioritatea 
descoperirii, care aparţine medicului roman, ci de con- 
tributia sa substanţială la perfectionarea metodei. A- 
ceastă metodă este azi foarte răspîndită deoarece este 
simplă, rapidă și dă posibilitatea unui examen de masă 
pe un număr mare de femei. 

Pe baza ei (examenul celulelor exfoliate sau raclate) 
se poate descoperi o leziune necanceroasă — dar cu 
rise de cancerizare — sau eventual începutul unui can- 
cer, faze în care tratamentul este foarte eficient. 


* frotiu = strat subțire depus pe o lamă de sţiclă din ma- 
terialul biologie re se examinează la microscop. 

“Examenul semnalează numai existența unor leziuni 
nu însă şi locul și extinderea lor (fig. 14). 


Fig. 14. — Examen citologic; A) Celule normale; B) Celule can- 
ceroase. 


2) Prin examinarea colului uterin cu colposcopul 
sau colpomicroscopul — aparate care marese de 4—40 
ori si respectiv de 120—200 de ori — leziunile | pot fi 
localizate si delimitate ca extindere (fig. 15). - 


Fie, 15. — Examen colposcopie ; A — Col uterin normal ; B — 
Col uterin cu cancer. 


La indicatia medicului trebuie urmat neapărat trata- 
mentul chiar dacă este vorba de o modificare necan- 
ceroasă căci ea poate evolua. 

3) Orice leziune suspectată de cancer este supusă 
în continuare unui examen biopsic. În acest scop se 
recoltează din zonele suspecte foarte mici fragmente 
de țesuturi și se examinează la microscop, ceea ce 
permite precizarea mai exactă a diagnosticului bolii. 

Medicul, în funcţie de modificările la celelalte exa- 
minări — frotiul vaginal si examenul colposcopie — 
hotărăște dacă este sau nu nevoie de examenul biopsie, 
acesta nefiind un examen de rutină ca celelalte două. 
Ceea ce dorim să vă asigurăm este faptul că nici unul 
dintre aceste examene nu aduce neajunsuri, sănătăţii, 
în sensul că ar fi riscante. Examenul se face de către 
specialiști, fără traumatizare, cu instrumente sterilizate, 
astfel încît nu există motiv de a fi refuzate. 


Beneficiile unor asemenea examinăii sînt imense, 
deoarece ele micșorează enorm riscul decesului prin 
cancerul colului graţie posibilității depistării sale chiar 
în stadiul preinvaziv, cînd şansele de tratament sînt — 
reamintim — foarte bune 


În ţările în care aceste examinări au fost acceptate 
de către femei şi practicate sistematic s-au și văzut re- 
zultatele pozitive (fig. 16). 

În fara noastră, începînd din anul 1971, din dis- 
poziţiile Ministerului Sănătăţii, s-au creat laboratoare 
de citologie pentru primele examene în scopul depis- 
tării unor stări patologice locale ce ar putea constitui 
risc de cancer de col uterin sau stadiu incipient al 
unui cancer. Femeile la care s-au găsit modificări sînt 
îndreptate spre cabinetele de ginecologie, înzestrate cu 
colposcoape, care permit campletarea examinărilor. La 
nevoie se fac recoltări biopsice şi se trimit laboratoa- 
relor de histopatologie, care confirmă sau infirmă di- 
agnosticul de cancer. Prin colaborarea dintre gine- 
colog si oncolog se stabileşte conduita terapeutică. 

Fig. 16. — Scăderea numărului de decese prin cancerul colului 
în S.U.A. 


O deosebită activitate în combaterea i cancerului 
uterin, ca şi a celui mamar, o depune un important și 
cunoscut centru din Bucureşti, condus de către Dr. 
Maria Mindru. 

Există deci în tara noastră baza materială pentru 
a depista cancerul colului în stadiul 0, adică cel în 

care boala poate fi învinsă atît de bine, încât nici o 
femeie să nu mai moară din această cauză. 

Femeile trebuie însă să se prezinte la controale pro- 
gramate periodic prin dispensarul de întreprindere 
sau teritorial de care aparține. 

Rugam a se reţine că, cu sau fără modificări, la 
primul control, care trebuie să înceapă odată cu înce- 
perea vieţii sexuale, femeia are datoria să repete con- 
troalele în mod sistematic deoarece leziunile apar, pot 
să dispară si să reapară in diferite momente ale vieţii, 
sub impulsul schimbărilor hormonale, metabolice sau 
al unor factori externi locali — cauze pe care le-am enu- 
merat anterior. 

Considerăm ca fiind foarte greșită atitudinea de a 
abandona continuarea controlului cînd o leziune — 
cervicită, eroziune, displazie — dispare. Colul trebuie 
urmărit în continuare, inclusiv după tratare și vinde- 
carea leziunilor. 

De regulă se scurge un număr mare de ani de la 
apariția acestor leziuni la eventuala evoluţie spre can- 
cerul intraepitelial şi apoi invaziv, dar tocmai aceasta 
impune controlul timp, indelungat al colului uterin, prin 
examene citologice si colposcopice. 

O menţiune specială ţinem să facem pentru femeile 
cărora li s-a practicat o histerectomie subtotală *.. Ris- 
cul în timp de a face cancer. pe colul restant rămîne, 
dar evoluţia cancerului în caz de apariţie este mai ra- 
pidă. Este necesar deci ca această categorie de femei 
să se prezinte la control cu maximum de COnguINCIO- 
zitate. 


* Histerectomie subtotală : intervenţie chirurgicală care con- 
stă din extirparea corpului uterin, cu păstrarea colului si even- 
tual a anexelor. i 

Despre ritmul controalelor periodice nu se poate da 
o indicație general valabilă. Indiscutabil ca femeile 
care sînt, asa cum se spune „la rise“ (cele cu debut se- 
xual precoce, căsătorii multiple, -schimbarea partene- 
rului sexual, utilizarea. contraceptivelor, leziuni pe 
col etc.) trebuie să se prezinte mai frecvent la control. 
În rest, în fiecare tara în functie de unii factori de să- 
nătate si economiei, examenele se programează anual 
sau la 2—3 ani. 

În ultimii ani în ţara noastră au fost executate 
anual în scopul depistării cancerului de col între 
330 000—380 000 examene citologice, dintre care cirea 
un sfert în capitala ţării. Este, evident, un progres fata 
de trecut dar acțiunea de screening - citologic pentru 
această boală nu a ajuns încă la toată amploarea ei ai 
desi în R.S.R. mortalitatea | prin cancer. de col a scăzut 
ușor în ultimii ani, detinem totuși locul II între ţările 
din Europa în această privinţă. 

Cele spuse sperăm că au fost deajuns pentru ca dy. 
să vă indreptati, dacă nu ati făcut-o pînă acum, spre 
serviciile de examinare periodică, în scopul depistării 
cancerului de col uterin ; si nu cu teamă, ci cu opti- 
mism pentru că, dacă vă veţi prezenta cu regularitate 
la aceste controale (periodicitatea controalelor o indică 
medicul) chiar în cazul că veţi fi! afectată de această 
boală, ea va fi depistată la timp si tratată cu succes, cu 
vindecare totala. 


Citeva amănunte si despre cancerul corpului. 
uterin. Cauze si prevenire 


“Cancerul corpului uterin sau cancerul endometrului, 
cum se numeşte mai frecvent, spre deosebire de cance- 

rul colului uterin apare de regulă la femeile trecute de 
60 de ani, în perioada de după climacteriu *. într-un 
procent destul de important — de circa 25-—300/ din 
cazuri — cancerul de endemetru apare însă înainte de 
climacteriu, posibil chiar la vîrsta deplinei maturitati 
a femeii, în jur de 40 de ani si chiar înainte de a împlini 
40 de ani. 

Frecvența sa este în creştere, lucru explicabil în 
mare parte din faptul că durata medie de viata a popu- 
latiei a crescut considerabil, spre 70 de ani și peste 
70 de ani (mai mult cu cîţiva ani la femei decit la băr- 
baţi). i 

În explicarea creşterii frecvenţei bolii mai intervin 
substantial unii factori cauzali exogeni (unele trata- 
mente hormonale, dezechilibre alimentare ce duc la obe- 
zitate) a căror importanță a crescut treptat si asupra 
cărora vom insista mai mult în cele ce urmează. 

Se mai remarcă şi o creştere relativă, în comparaţie 
cu frecvența cancerului colului uterin, dat fiind faptul 
că în unele tari, ca urmare a controalelor preventive și 
tratamentelor stărilor precanceroase, frecvenţa cance- 
rului colului a scăzut substanţial, fapt ce l-am subliniat 
și în capitolul anterior. Asa cum s-a arătat în fig. 5, 
frecvența deceselor prin cancer de endometru apare în 
unele țări mai mare decît cea prin cancerul colului. 

Cancerul corpului uterin fiind © boală gravă, cu 
frecvența relativ mare si în crestere, ale cărei cauze 
sînt mai putin aparente decît în cazul celui de col (unde 
apariția bolii se poate explica în bună parte prin expu- 


* Climacteriu nu este sinonim cu menopauza (sistarea mens- 
truatiei), El include premenopauza, menopauza si postmenopa- 
"za, adică este un timp mai lung de tranziţie între perioada de 
activitate genitală deplină şi cea de liniște sexuală, 

nerea colului la factori exogeni) a stârnit un viu interes 
în cercetarea etiologiei sale. Să prezentăm însă lucrurile 
în etape. Se vor arăta mai întîi cauzele de natură endo- 
genă (internă), de mai mult timp cunoscute, și apoi ca- 
uzele externe, care au fost precizate începînd cu anii 
1975—1976, pe baza unor ample cercetări (ele se referă 
la anumite tratamente hormonale). 


A. Cauze interne 


Apariţia cancerului de uter a fost asociată cu o serie 
de îmbolnăviri și tulburări funcţionale care au drept 
cauză o stare de hiperestrogenemie * de natură internă. 

© Astfel, încă din anul 1922 se remarcase asociaţia 
dintre cancerul de endometru și tumorile ovariene cu 
hipersecretie de foliculină. 

® Tot printr-o hipersecretie prelungită de folicu- 
lină se explică si corelatia dintre menopauza tardivă si 
cancerul de endometru. În perioada schimbărilor hor- 
monale care preced menopauza se produce o creștere 
a foliculinei şi o scădere a progesteronului**; dacă 
această perioadă este prelungită prin instalarea prea 
tirzie a menopauzei, fără tratamentul adecvat, una din 
consecințele negative poate fi cancerul de endometru. 
Secretia bogată de foliculina la aceste vîrste mai înaintate 


* Estrogen sau foliculoid = hormon natural (sau de sin- 
teză) care provoacă dezvoltarea organelor sexuale accesorii, a 
caracterelor sexuale secundare feminine si pregătesc mucoasa 
uterină pentru declanşarea ciclului. 

* * Progesteron= hormon a cărui funcţie primară este trans- 
formarea endometrului proliferat sub acţiunea foliculinei într-un 
endometru secretor, acțiunea secventiala a celor doi hormoni 
determinind Ciclul si pregătirea mucoasei uterului pentru sar- 
cină, 

este anormală fata de etapa biologică a endometrului. 
Dupa unii medici, modificarile foliculinet st in general 
ale estrogenilor (in afara de estrona sau foliculina din 
această grupă mai face parte estradiolul si estriolul) la 
menopauză constituie cauza cea mai importantă a can- 
cerului de endometnu. Cercetările efectuate au stabilit 
că între 35 si 55% dintre femeile cu cancer de corp 
uterin au avut menstruatie si după 50 de ani, iar într-un 
grup de control cu alte cancere, frecvența femeilor care 
au avut menstruatie si peste 50 de ani era incompara- 
bil mai mica, j 

e Ciclurile anovulatorii * însoţite de secreție estro- 
genica continuă, netamponata de progesteron, asa cum 
este tainponata foliculina in ciclurile normale, sint si 
ele o cauză a cancerului corpului uterin. 

© Nuliparitatea (ca urmare a infertilitatii det, 
rata in mare parte disfunctiilor ovariene foarte frecvent 
de tip hiperfoliculinemic) a fost de asemenea asociată 
cu cancerul de endometru, in sensul ca boala survine 
mai frecvent la femeile care nu au nascut. 

În afară de nivelul crescut de estrogeni, cancerul 
de endometru a mai fost pus în legătură, de către unii 
cercetători, cu secreția anormală a unor hormoni andro- 
gent. 

Androgenii sint hormoni specifici sexului masculin 
(produsi de testicule) dar secretati in cantitati foarte mici 
si la femei de ovare (în tesutul din regiunea hilului ova- 
rian) şi suprarenale. La femeile predispuse la cancer de 
endometru tesutul din hilul ovarian este mai bogat decit 


* Cicluri anovulatorii = cicluri fără pr oducerea ovulatiei. 
Ovulatia este una din funcţiile de bază ale ovarului. Ea constă 
din eliberarea ovulului fecundabil, din care se dezvolta sarcina 
dupa unirea lui cu spermatozoidul. 

în mod normal. În perioada maturității sexuale, graţie 
secreției estrogenice — progesteronice, activitatea aces- 
tui ţesut este neimportantă. În perioada menopauzei, 
secreția hormonilor normali scade — la început a pro- 
gesteronului dar într-o fază mai avansată si a foliculi- 
nei — și hilul ovarian începe să fabrice androgeni. 
Aceasta se produce într-un context hormonal mai larg, 
în care este incriminată şi hipofiza, glanda care de fapt 
dirijează celelalte glande și trimite, prin gonadotrofi, 
stimuli secretori si la glandele genitale La menopauză 
hipofiza produce o secreție excesivă de hormoni gona- 
dotrofi la care reactivitatea ţesuturilor care produc foli- 
culina si progesteronul scade, in schimb reactivitatea 
celulelor din hil este stimulată si se produc hormoni 
anormalt, care pot deveni cancerigeni. 

Acestea sint citeva din faptele si ipotezele dupa care 
factorii endocrini, pe un teren predispus, ar duce la un 
cancer de endometru. 

Starea tipică precanceroasă pentru cancerul de en- 
dometru este hiperplazia (proliferarea intensă) a mu 
coasei, inclusiv a glandelor, care poate fi generalizată 
sau localizată. Formele cele mai grave de hiperplazie 
sînt cele adenomatoase (care cuprind şi glandele) sau 
atipice, conform figurii 17. 

Hiperplazia se produce sub influenţa excesului de 
foliculină și a celorlalţi hormoni sexuali indicaţi mai 
sus. Mult mai rar este intilnita, ca o stare precance- 
roasă a endometrului, hipoplazia (subtierea sa cu redu- 
cerea numărului de glande). 

În concluzie, starea precanceroasa este reprezentată 
de atipii la nivelul endometrului sub influente hormo- 
nale. 

Rugăm a se reţine că toate cauzele hormonale respec- 
tive pot fi depistate — ele producind tulburări de ciclu, 

Fig. 17. — Faze de evolutie in cancerul de endometru. 


de fertilitate, de menopauză si asa mai departe — iar 
dacă sînt tratate se reduce foarte mult riscul bolii. Da- 
toria fiecărei femei este să nu le neglijeze si să se 
prezinte de la primele semne de disfunctii sau boli ge- 
nitale la medicul de specialitate. 


B. Cauze externe 


Pe baza cercetărilor din ultimul deceniu, creșterea 
frecvenţei cancerului de endometru a fost explicată prin 
utilizarea abuzivă a estrogenilor farmaceutici, adică 
produşi și administrati în scop medical. Acești hormoni 
sînt indicaţi in special în perioada climacteriului pentru 
combaterea manifestărilor neurovegetative (valuri de 
căldură, amețeli, dureri precardiace, modificări de ritm 
cardiac și tensiune arterială) si în perioada postclimac- 
terică, pentru prevenirea si combaterea fenomenelor 
de involutie (imbatrinire) a pielii, mucoasei vulvo-va- 
ginale, a pierderii de calciu din os (osteoporoza) și a 
altor tulburări posibile. 

Consumul de estrogeni în acest scop trebuie efec- 
tuat însă numai la indicatia si sub controlul medicului, 
strict individualizat, utilizindu-se cantitatea minima ne- 
cesară pentru remedierea tulburărilor de menopauză, 
pe o durată de timp limitată. Din păcate, „moda trata- 
mentului cu estrogeni“ la menopauza, tratament solici- 
tat adesea si de către femei pentru aminarea instalării 
opririi ciclului şi prelungirea vieţii sexuale active, a 
păstrării unor atribute fizice cît mai departe de îmbă- 
trînire, a dus la un consum mult prea mare al acestor 
hormoni. 

Această constatare este valabilă în multe tari dar 
vom da un exemplu din S.U.A., unde situatia este dintre 
cele mai reprezentative. Investigatiile facute in orase 
americane arătau că, în anul 1975, proporţia femeilor 
care foloseau preparate farmaceutice estrogenice în pe- 
rioada menopauzei erau de 51° din total, iar 14% de- 
paseau 10 ani de durată continuă a tratamentului. Ca 
urmare, frecvența cancerului de endometru a crescut 
considerabil, apreciindu-se că pe teritoriul S.U.A. s-ar 
fi putut evita 34 350 cazuri de cancer de uter, dacă nu 
s-ar fi făcut abuz de aceste tratamente. 


Consecințele sub acest aspect nu sînt încă cunoscute 
în toată amploarea lor, deoarece estrogenoterapia la 
menopauză „ca modă“ este un fenomen recent, iar pen- 
tru apariția cancerului de endometru este nevoie de un 
oarecare timp de acţiune. Aşa cum arăta o investigaţie 
făcută în statul New York, în care frecvenţa cancerului 
de endometru între anii 1960—1974 a crescut cu 
680% — patru cincimi din această creștere s-a petrecut 
în ultimii ani, ceea ce arată că efectele de abia acum se 
evidenţiază cu claritate si ele pot fi si mai mari. 

Cercetări efectuate pe loturi restrinse de femei, au 
arătat că în medie riscul apariţiei cancerului de endo- 

metru este de 2—4 ori mai mare la femeile care au 
abuzat. de folosirea estrogenilor farmaceutici: la meno- 
pauză decît la femeile care nu au apelat la această mo- 
dalitate de tratament, ci la altele (sedative obișnuite, 


regim de viaţă mai igienic), pentru a trece peste o pe-. 


rioadă atît de critica, cum este într-adevăr uneori meno- 
pauza. Riscul este cu atit mai mare cu cît durata tra- 
tamentului este mai mare, spre exemplu în cazul tra- 
tamentelor intensive, pe o durată de 10 ani si peste 10. 
ani riscul cancerului de endometru poate să fie chiar 
şi de 20 de ori mai mare. 

În mod justificat medicii nu renunţă la indicarea tra- 
tamentului cu estrogeni, întrucît uneori acești hormoni 
sînt absolut necesari restabilirii sănătăţii. Medicul știe 
să indice anumite moduri de administrare a tratamen- 
tului astfel incit să diminue la minimum sau chiar la 
zero eventualele efecte negative. 

Ca atare, retineti că nu este bine a începe astfel 
de tratamente la sfatul prietenelor sau pentru că „a dat 
rezultate la o cunoştinţă“ ș am d. ci numai cu avizul si 
sub îndrumarea medicului. 

De asemenea, utilizarea hormonilor sexuali în pato- 
logia genitală a femeii tinere (insuficiență ovariană, 
tulburări de ciclu, avort) trebuie făcută numai la pres- 
criptia medicului si sub controlul său periodic, cel tîrziu 
la cîteva luni. La apariţia unei sîngerări anormale sau 
a senzatiei de presiune mamuară se întrerupe trata- 
mentul, si se consultă imediat medicul. 

Unele aspecte survenite în epidemiologia cancerului 
uterin si anume posibilitatea ca el să survina la vîrste 
mult mai tinere, înainte ca femeia să fi împlinit cel puţin 
40 de ani, concomitent cu răspîndirea utilizării, drogu- 
rilor anticonceptionale orale bazate de obicei pe estro- 


48 


geni (efectul contraceptiv se datorește suprimării ovula- 
tiei), a atras atenţia legăturii între cei doi factori. 

Studii destul de recente, au stabilit că într-adevăr, 
femeile relativ tinere, cu cancer de endometru' erau 
într-o proporție semnificativ mai mare consumatoare 
(prin ingerare) de astfel de droguri, care se adminis- 
trează de regulă, între ziua a 5-a pînă în ziua a 25-a a 
ciclului. Avînd in vedere efectul cancerigen al estro- 
genilor în exces s-a încereat o combinare a anticoncep- 
tionalelor bazate pe estrogeni cu cele bazate pe proges- 
teron : la început să se folosească doar estrogeni, iar 
ulterior, în faza a doua, o combinaţie de estrogeni şi 
progesteron. Si aceste anticonceptionale de tip secvențial 
s-au dovedit totuşi favorizante ale cancerului de endo- 
metru. vm 

În anul 1978, se aprecia la 80 de milioane numărul 
de femei din întreaga lume care folosesc droguri anti- 
conceptionale pe bază de hormoni, ceea ce este un fe- 
nomen îngrijorător. Din fericire, în tara noastră aceste 
anticonceptionale nu sînt folosite pe o seară atit de 
largă încît nu mai insistăm asupra riscurilor mari. pe 
care le produc nu numai în ceea ce privește cancerul 
corpului uterin, dar şi în cel al colului uterin.: 

Ne rezumăm numai a informa că în unele {ari din 
America si Europa, unde aceste substanţe se folosesc 
excesiv, ele sînt incriminate ca o cauză frecventă a 
acestor boli. 

Prin grija statului nostru de dezvoltare materială yi 
socială a ţării, se creează condiţii corespunzătoare fami- 
liei, creşterii copiilor, astfel încît la noi nu se pune 
problema de planning familial, adică de planificare a 
numărului copiilor unei familii, de cele mai multe ori 
la unul sau doi, ceea ce a justificat raspindirea în alte 
tari a folosirii pilulelor anticonceptionale. îi 

Din grija deosebită fata de sănătatea femeilor, la noi 
în tara anticonceptionalele orale se prescriu cu o deo- 
sebită scrupulozitate si pe scară foarte redusă, numai 
la femeile care se încadrează în prevederile avortului 
legal cu indicaţii sociale sau medicale (anumite boli 
psihice, imunologice, genetice si alte boli grave). Si la 


aqestea, anticonceptionalele se permit numai după 


investigații medicale complexe prin care se apreciază 
corect dacă nu există o contraindicatie a administrării 
Jor, Spre exemplu, o contraindicatie este prezența unei 
displazii, cervicale care sub influența contraceptivelor 
se poate agrava foarte mult. 

În concluzie, la sfîrsitul acestui capitol ţinem să su- 
bliniem că sub orice formă ar fi administrati hormoni 
sexuali si în orice scop (chiar cel terapeutic) trebuie 
luată în seamă acţiunea lor de proliferare celulară la 
nivelul mucoasei uterului, proliferare care în funcție 
de predispoziția genetică si virsta femeii, de doza şi 
timpul lor de acţiune, poate evolua spre stări precance- 
roase și, cu timpul, în condiţii favorabile, spre un can- 
cer. Reamintim dorinţa ca toate cele spuse să nu vă 
ducă la o cancerofobie față de tratamentele hormonale 
prescrise de medic (care le face întotdeauna științific si 
cu măsuri pentru eliminarea unor astfel de riscuri), ci 
să vă creeze un spirit de răspundere, respectiv să refuzati 
orice folosire de preparate hormonale indicate de ne- 
specialişti, iar în cazul tratamentelor medicale să respec- 
taţi cu stricteţe prescriptiile medicului. Din cele de mai 
sus devine evidentă necesitatea prezentării la controalele 
periodice pentru urmărirea efectului tratamentului si in- 
dividualizarea lui în continuare. 

Un alt factor din mediul extern corelat cu cancerul 
de endometru este alimentația, în sensul că un regim 

alimentar bogat în calorii duce la supraponderalitate si 
obezitate, factori care cresc riscul apariţiei acestui can- 
cer. Fata de femeile cu greutate corporală normală. la 
cele moderat supraponderale riscul cancerului de endo- 
metru poate fi de 3 ori mai mare, iar la obeze (cînd 
greutatea corpului depăşeşte cu 15—-20%/ pe cea nor- 
mala) riscul poate să ajungă chiar de 10 ori mai mare. 
Boala survine si mai frecvent la femeile care, pe lîngă 
obezitate, suferă concomitent de diabet zaharat si hi- 
pertensiune arterială. 


Modul cum acționează obezitatea în cancerul de en- 
dometru este legat de o hiperfoliculinemie, care are la 
bază două mecanisme. Convertirea fiziologică a hormo- 
nilor androgeni (care sînt produși si în organismul fe- 
meii de ovar și mai ales de suprarenală) în hormonul spe- 
cific femeii, care este foliculina, seproduce si la nivelul 
țesutului de grăsime subtegumentar. Or, cu cit acest ţesut 
este mai bogat, cu atît foliculina astfel formată apare in 
cantitate mai mare. Uneori la persoanele obeze si se- 
cretia de androgeni este mai mare, ca atare materia 
primă de formare „periferică“ a foliculinei este mai bo- 
gata. Acesta este primul mecanism de formare a folicu- 
linei la femeile obeze. Se pare chiar că el ar constitui 
un fel de cerc vicios, deoarece excesul de foliculina for- 
mat periferic stimulează la rîndul său secreția de foli- 
culină a ovarului. Al doilea mecanism se referă la faptul 
că obezitatea duce — pe baza unei dereglări neuroen- 
docrine complexe — ilustrată în figura 17 la apariţia 
ciclurilor anovulatorii, cu o hiperfoliculinemie relativă. 
Este interesant că aceste cicluri anovulatorii, care dau 
sterilitate, pot fi corectate prin tratarea obezității, de 
multe ori foarte simplu, prin regim de slăbire. 

Revenind însă la subiectul nostru — cancerul de 
endometru — relevăm ideea că profilaxia si tratarea 

Fig. 18. — Calea ajungerii de la dez- 
echilibrele alimentare, la cancerul de 
l endometru, 


obezității se soldează cu o reglare endocrină care dimi- 
nueaza si riscul þolii. 

În prezent, obezitatea nu este nici pe departe un 
fenomen rar, în tara noastră — conform cercetarilor 
prof. dr. Iulian Mincu, de la „Centrul National de Nu- 
tritie* —'ridicindu-se la 309/) din femeile din mediul ur- 
ban si 10——200/ la cele din mediul rural. Aceasta atrage 
atenția asupra luării cît mai grabnice a măsurilor nece- 
sare, cu atît mai mult, cu cit obezitatea este un dușman 
al sănătăţii pe fronturi mult mai largi (boli cardiovascu_ 
lare, diabet, artroze, nevroze), inclusiv pe cel al favo- 
rizării cancerului. 

În legătură cu factorii alimentari, între cauzele can- 
cerului cu punct de plecare la nivelul mucoasei uteru- 
lui (inclusiv a colului uterin) după părerea unor specia 

lişti se înscrie ca adjuvant cantitatea iu ee sau 
absența vitaminei A din alimentaţie. 

„O -mare parte din populaţie neglijează aportul aces- 
tei vitamine, care de fapt se realizează prin alimentaţie 
echilibrată în alimente ca : ou, ficat, ardei, andive, fa- 
sole verde, morcovi, salată verde, SE rosie, spanac, 
tomate, fructe etc, 

Bineînţeles aportul acestei SE trebuie sa fie 
normal (4500—5 000 unităţi internationale/zi) si nu 


"excesiv, căci aceasta ar duce la alte tulburări de sănă- 


tate. Cresterea aportului de vitamina A prin produs 
farmaceutic se face numai la indicatia medicului. 

În concluzie, factorii cancerigeni ai uterului din 
mediu sînt numeroşi dar cei mai de seamă se înglobea- 
ză în dezechilibrele alimentare. În plus, trebuie să enu- 
merăm între ei şi traumatismul produs de efectuarea in- 
corectă a unor chiuretaje de către persoane lipsite de 
pregătire. Ei pot fi însă evitati, controlati si corectati 
prin colaborarea dintre femeie si medic. 


Depistarea cancerului corpului uterin 
H 
Cancerul corpului, uterin, ca şi cel al colului, tre- 
buie depistat în fază cît mai precoce pentru a, avea 
șansa cit mai mare de vindecare. Ideala este depista- 
rea în faza 0, incipientă (cancer în situ) sau cel mai tir- 
ziu în stadiul, I, cînd tumoarea este localizata la endo- 
metru sau cel ‘mult la miometru (mușchiul uterului). 
Femeile cu cancer de endometru tratate in acest stadiu 


(chirurgical, cu radiaţii ionizante, hormoni) au o mare 


sansa de supravieţuire. Sansa de supravieţuire se reduce 
substantial (la 5 ani si chiar mai putin) proportional cu 

avansarea bolii. Cind cancerul a invadat zonele inve- 
cinate (colul, ovarele, trompele, vaginul, intestinul) sau 
a produs metastaze la distanță (fig. 19), de multe ori de- 
pistarea este prea tirzie. 


Fig. 19. — Zonele învecinate în care un can- 

eer uterin poate da metastaze : 

1 — intestin ; 2 — cavitate uterină ; 3 — vezică 
urinară ; 4 — vagin ; 5 — vulvă ; 6 — rect. 


Depistarea precoce este însă posibilă. Aceasta presu- 
pune în primul rînd prezentarea femeilor — în special 
a celor la vîrste de risc (postmenopauza) sau care au fost 
supuse factorilor de risc al bolii (a se vedea capitolul 
anterior, cu referire la cauze) — la controale genitale 
periodice. 

Mai subliniem aici că, deşi fibromul uterin sau polipii 
endometriali nu au fost incluşi între stările precance- 
roase ale cancerului de endometru, deoarece degenerează 
malign foarte rar, de la anumită vîrstă, si anume tot cea 
a climacteriului este bine ca si femeile cu aceste afec- 
tiuni să se prezinte la controale periodice. 

Medicul are o gama larga de posibilitati in depistarea 
bolii. Însuşi examenul citologic, pe care vi l-am prezen- 
tat la depistarea cancerului colului, poate fi eficient 
dacă se efectuează pe secreția aspirată din uter. În cazul 
unei suspiciuni mai indicată este însă biopsia de endo- 
metru (recoltarea unor mici fragmente din mucoasa 
uterului, pentru a fi analizate la microscop) în scopul 
surprinderii unor eventuale modificări faţă de normal. 
Supunerea la un asemenea examen nu trebuie să fie un 
motiv de teamă. Biopsia este o metodă de examinare cu- 
rentă, care nu are de ce să fie asociată cu apariţia deja 
a bolii, chiar în cazul modificărilor fata de normal, în- 
trucit acestea nu înseamnă neapărat evoluţia spre 
cancer. Cu atît mai mult este necesară repetarea ei la 
anumite intervale, pe care le stabileşte medicul, pentru 
a surprinde evoluţia acestor modificări si a interveni 
în timp util cu tratamente adecvate. 

Din cele expuse mai sus trebuie înţeles că prezenta- 
rea femeii, expuse la anumiţi factori de rise pentru can- 
cerul de endometru, la controale genitale este bine să se 
facă înainte de apariţia oricărui simptom. Subliniem că, 
în orice caz la apariția unor semne de boală cum sînt 
hemoragia, leucoreea, colicile uterine, prezentarea. la 
medic trebuie să fie neintirziata. 

Simtomul esenţial al cancerului de uter este he- 
moragia continua sau intermitentă. De obicei fiind 
vorba de o femeie care a intrat deja la menopauză, he- 
moragia survine după o perioadă de absenţă a ciclurilor 
de cel puţin un an. Uneori hemoragiile își păstrează un 
oarecare ritm, dar între ele persistă o secreție roză, care 
pătează lenjeria. Pentru cancerele care apar mai devre- 
me, în perioada premenopauzei, hemoragiile anormale 
pot să coexiste cu cele provocate de schimbările hormo- 
nale din această perioadă. Totuşi prezentarea la medic 

este necesara, intrucit acesta are posibilitatea să ‘es di- 
ferenţieze. 

In concluzie, la orice sîngerare anormală — conti- 
nua sau intermitentă — bogată sau. slabă — cena 
consultat medicul de specialitate. l 


Tinem să accentuam ca nu toate Seiren a nict 
chiar cele survenite după menopauzd, sînt date de can- 
cerul uterin, dar pentru a preciza diagnosticul consul- 
tarea medicului, specialist este obligatorie de la prima 
manifestare de acest gen. EE , 

Chiar dacă această boală apare la o femeie in vîrstă, 
prin depistare la timp și tratament intr-uh serviciu de 
specialitate: se poate prelungi cu multi ani durata de 
viata a femeii. Cu atît mai serios se pune problema de- 
pistärii bolii la femeile mai tinere, tinind cont — asa 
cum s-a arătat — de posibilitățile evolutiei bolii. 

După ce toate acestea au fost precizate, credem că nu 
mai este nevoie să amintim că neoplasmul de uter ca ai 
celelalte cancere nu sînt o „fatalitate“, ci depinde de 
modul în care dumneavoastră contribuiţi. la apară ea 
sănătății personale. 


Cuvint de încheiere 


Lucrarea de fata a fost scrisă în dorința de a ajuta 
semenele să învingă unul din duşmanii cei mai temuti ai 
sănătăţii si vieţii femeii : cancerul uterin (col ‘si corp). 

„Aproximativ un sfert din totalul cancerelor apărute 
la femei au această localizare. Boala produce anual în 
țara noastră peste 2 000 decese, desi este unul din can- 
cerele care, depistate timpuriu, poate fi vindecat într-o 
proporție impresionant de mare, ce atinge aproape 100% 

din total. Mai mult, apariţia sa se poate evita prin trata- 
rea unor stări precanceroase locale şi corectarea sau ex- 
cluderea unor. factori ce o favorizează, asa-zisi factori 
de risc. : 


Pentru a se reuși ca boala să fie tratată in stadiul 
în care se poate vindeca, sau si mai bine, preveni, este 
necesară participarea conștientă si activă a fiecărei fe- 


mei. Respectiv, trebuie să se dea silinta pentru însușirea 


unui minimum necesar de cunoștințe cu privire la na- 
tura factorilor şi condiţiilor care favorizează producerea 
bolii, a modului cum apare si evoluează. De asemenea, 
este necesar să se capete încredere în procedeele de 
depistare precoce a bolii si să se înțeleagă obligativitatea 
participării personale la depistarea sa. 

În capitolele lucrării de fata au fost urmărite toate 
aceste aspecte si am convingerea că scopul a fost atins. 
În esenţă, aceasta este cooptarea și contribuţia Dvs. la 
lupta pentru apărarea propriei sanatati, pentru învin- 
gerea unei boli, care neglijată evoluează insidios, în li- 
niște, spre faze în care sansa de vindecare scade aproa- 
pe total, oricît ar fi de bun medicul si de bine dotat ser- 
viciul de tratament. | 

Este de-a dreptul condamnabil să se ajungă la aceste 
situații, cînd stă la indemina fiecărei femei să se apere. 
Retineti că pentru aceasta armele sînt numai cunostin- 
tele noastre si aplicarea lor la timp. lată de ce m-am 
straduit să scriu această lucrare, despre care spun des- 
chis că o consider foarte importantă pentru. dumnea- 
voastră şi sper că aţi citit-o cu atenţie, acordind toată 
încrederea celor înfățișate în ea, deoarece reprezintă 
date de observaţie si experiență medicală îndelungată, 
verificate în practică. Cu privire la acest aspect amin- 
tesc aici doar faptul că în ţările în care femeile se pre- 


57 


zinta cu regularitate la controalele periodice de depis- 
tare a bolii, fatalitatea * sa a scăzut considerabil. 

Aşa cum s-a arătat în lucrare începînd cu mai bine 
de un deceniu în urmă, si in tara noastră serviciile de 
depistare a cancerului uterin, şi în special al celui de 
col, în stadiul în care poate fi tratat cu succes deplin, 
sînt larg raspindite. Din păcate, multe femei le ocolesc 
şi nu vin la controale periodice cum ar fi normal. Am 
profunda convingere că în urma parcurgerii celor scrise 
în lucrarea de faţă, atitudinea Dvs. se va moditica esen- 
tial, deoarece ati înțeles cit de mult primejduieste viata 
această boală si ce simplu, prin aceste controale, peri- 
colul poate fi adus spre zero. 

Am reţinut intenţionat pentru a fi prezentată în 
final o informaţie de bază, optimistă în lupta anticancer : 
în tara noastră a fost elaborat un vast Program pe ter- 
men lung pentru prevenirea si combaterea cancerului. 

Este un program de măsuri concrete pe baza cărora 
se vor obţine mari progrese în lupta de învingere a ma- 
ladiei. secolului, termen cu care a fost înfierată boala 
canceroasă. Subliniem că în acest program pe primul 
plan se situează măsurile de profilaxie si depistare a 
cancerului, metode valabile pentru toate formele de 
cancer. cu toate localizările, inclusiv cum am arătat și 
pentru cel uterin. Pentru a obţine succese depline în 
această luptă, la grija si cheltuielile statului, la efor- 
turile cadrelor de specialitate trebuie să adăugăm si 

efortul fiecăruia dintre noi. 

înainte de a încheia ultimele rînduri în care am dori 
să subliniem importanţa practică a lucrării de fata tin 


* Fatalitatea ca termen de specialitate : proporţia deceselor 
din cauza unei boli din numărul celor atinsi de boala respec- 
tivă, 

să aduc mulțumiri pline de respect celor care m-au în- 
curajat si ajutat s-o elaborez. 

Am fost încurajată să prezint cu caracter educativ, 
mobilizator, această lucrare, de către prof. dr. doc. 
Alexandru Trestioreanu, Directorul Institutului Onco- 
logic Bucuresti, președintele Comisiei naţionale de spe- 
cialiști pentru cancer, care, cu înaltă competență, dis- 
cernamint profesional şi umanismul ce-l caracterizează, 
consideră că astfel de lucrări sînt indispensabile lup- 
tei anticancer și că este o datorie a noastră, a medicilor, 
de a le pune la dispoziţia populaţiei. 

In elaborarea conţinutului unora dintre capitole am 
avut o bună sursă de materiale în volumul „Cancerul 
colului uterin“ din „Colecţia Enciclopedică Oncologică“ 
apărut sub îndrumarea si redactarea prestigiosului prof. 
dr. doc. Ion Chiricuţă, directorul Institutului Oncologie 
din Cluj-Napoca. 

Desigur, multumirile mele se adresează si doctorului 
Ovidiu Popovici, şef de secţie la Institutul Oncologie 
Bucureşti, care a avut amabilitatea de a prefața si re- 
comanda această lucrare. i 

Vă mulţumesc si Dvs. dragi cititoare pentru bună- 
voința si strădania de a înţelege si aplica cele citite. 


Autoarea 

